Ruotsin maantiede
Ruotsin merialueilla ja sisävesissä on 221 800 saarta. Suurimmat saaret ovat Gotlanti, Öölanti, Orust, Hisingen ja Värmdö. Suurimmat järvet ovat Vänern, jonka vesipinta-ala on 5 585 km, Vättern 1 912 km, Mälaren 1 140 km ja Hjälmaren 484 km. Pisimpiin jokiin kuuluvat Klarjoki–Götajoki 720km (joista 520 km Ruotsin puolella), Muonionjoki-Tornionjoki 570 km, Daljoki 520 km, Uumajanjoki 460 km, Luulajanjoki 450 km ja Ångermanjoki 450 km.
Luettelo Ruotsin päävesistöalueista
Tämä on luettelo Ruotsin päävesistöalueista. Ruotsissa on yhteensä 119 päävesistöaluetta. Päävesistöalueiksi määritellään ne mereen laskevat vesistöalueet, joiden pinta-ala on yli 200 km². Ruotsin manneralueella näitä on 112 kappaletta ja ne on numeroitu pohjoisesta alkaen (numero 1 on Tornionjoen vesistöalue). Lisäksi on muutamia (numerot 113-116), jotka laskevat Ruotsista Norjan puolelle. Gotlannissa on kaksi päävesistöaluetta (117-118) ja koko Öölanti muodostaa yhden (119).